《张使君以画屏求题》
宋代·章甫

西湖景物天与奇，岁晚春风常探支。
水边竹外更幽绝，一夜花开南北枝。
何处飞来两鸂鶒，影碎晴波荡春碧。
荷盖凋零荇带寒，徘徊如与花相识。
短屏画手岂无心，待公归赴西湖春。
年年春色花照席，应念挥毫老宾客。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，复除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。